กฎกระทรวงกำหนดจำนวนกรรมการคุณสมบัติ หลักเกณฑ์ และวิธีการสรรหาการเลือกกรรมการวาระการดำรงตำแหน่งและการพ้นจากตำแหน่งของกรรมการในคณะกรรมการสภาการศึกษาพ.ศ. ๒๕๔๖[๑] อาศัยอำนาจตามความในมาตรา๘ และมาตรา ๑๔ วรรคห้า แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖ รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ ๑ ในกฎกระทรวงนี้กรรมการหมายความว่า กรรมการสภาการศึกษาองค์กรปกครองส่วนท้องถิ่นหมายความว่า องค์การบริหารส่วนจังหวัด เทศบาล องค์การบริหารส่วนตำบล กรุงเทพมหานครเมืองพัทยา และองค์กรปกครองส่วนท้องถิ่นอื่นที่ได้รับการจัดตั้งตามกฎหมายองค์กรวิชาชีพหมายความว่า องค์กรวิชาชีพที่ได้รับการจัดตั้งตามกฎหมายองค์กรเอกชนหมายความว่า สมาคม มูลนิธิ หรือองค์กรที่เรียกชื่ออย่างอื่นซึ่งจดทะเบียนเป็นนิติบุคคลข้อ ๒ ให้คณะกรรมการสภาการศึกษามีกรรมการจำนวนห้าสิบเก้าคน ประกอบด้วย(๑)รัฐมนตรีว่าการกระทรวงศึกษาธิการ เป็นประธานกรรมการ(๒) กรรมการโดยตำแหน่ง จำนวนสิบหกคน ได้แก่ ปลัดกระทรวงการท่องเที่ยวและกีฬาปลัดกระทรวงการพัฒนาสังคมและความมั่นคงของมนุษย์ ปลัดกระทรวงเทคโนโลยีสารสนเทศและการสื่อสารปลัดกระทรวงมหาดไทย ปลัดกระทรวงแรงงาน ปลัดกระทรวงวัฒนธรรม ปลัดกระทรวงวิทยาศาสตร์และเทคโนโลยี ปลัดกระทรวงศึกษาธิการ เลขาธิการคณะกรรมการกฤษฎีกาเลขาธิการคณะกรรมการการศึกษาขั้นพื้นฐาน เลขาธิการคณะกรรมการการอาชีวศึกษา เลขาธิการคณะกรรมการการอุดมศึกษา เลขาธิการคณะกรรมการพัฒนาการเศรษฐกิจและสังคมแห่งชาติผู้อำนวยการสำนักงบประมาณ เลขาธิการคุรุสภา และผู้อำนวยการสำนักงานรับรองมาตรฐานและประเมินคุณภาพการศึกษา(๓)กรรมการที่เป็นผู้แทนองค์กรเอกชน จำนวนสองคน(๔)กรรมการที่เป็นผู้แทนองค์กรปกครองส่วนท้องถิ่น จำนวนสองคน(๕)กรรมการที่เป็นผู้แทนองค์กรวิชาชีพ จำนวนสองคน(๖)กรรมการที่เป็นพระภิกษุซึ่งเป็นผู้แทนคณะสงฆ์ จำนวนสองรูป(๗) กรรมการที่เป็นผู้แทนคณะกรรมการกลางอิสลามแห่งประเทศไทยจำนวนหนึ่งคน(๘)กรรมการที่เป็นผู้แทนองค์กรศาสนาอื่น จำนวนสองคน(๙)กรรมการผู้ทรงคุณวุฒิ จำนวนสามสิบคนซึ่งแต่งตั้งจากผู้ที่มีความรู้ความสามารถ ความเชี่ยวชาญและประสบการณ์สูง ด้านการศึกษาปฐมวัย ด้านการศึกษาขั้นพื้นฐาน ด้านการอุดมศึกษาด้านการอาชีวศึกษา ด้านการศึกษาเอกชนด้านการศึกษาเฉพาะทาง ด้านการศึกษาพิเศษ ด้านการศึกษานอกระบบและตามอัธยาศัย ด้านการบริหารการศึกษาด้านการบริหารเขตพื้นที่การศึกษา ด้านการศาสนา ด้านวัฒนธรรม ด้านภูมิปัญญา ด้านนโยบายและแผน ด้านมาตรฐานและการประกันคุณภาพด้านกฎหมาย ด้านเศรษฐกิจ การเงินและงบประมาณด้านวิทยาศาสตร์และเทคโนโลยี ด้านการสื่อสาร ด้านทรัพยากรธรรมชาติและสิ่งแวดล้อม ด้านการเกษตรและสหกรณ์ ด้านการพัฒนาสังคมด้านอุตสาหกรรม ด้านการเมืองการปกครอง ด้านสื่อสารมวลชนด้านเทคโนโลยีเพื่อการศึกษา ด้านธุรกิจด้านการบริการ ด้านองค์กรเอกชน ด้านการกีฬา กิจการเยาวชน ลูกเสือ ยุวกาชาด และเนตรนารีด้านใดด้านหนึ่งหรือหลายด้านรวมกัน(๑๐)เลขาธิการสภาการศึกษา เป็นกรรมการและเลขานุการข้อ ๓ กรรมการตามข้อ ๒ (๓) (๔) (๕) (๗) (๘) และ(๙) ต้องมีคุณสมบัติดังต่อไปนี้(๑)มีสัญชาติไทย(๒)มีอายุไม่ต่ำกว่าสามสิบห้าปีบริบูรณ์(๓)ไม่เป็นบุคคลล้มละลาย(๔)ไม่เป็นคนไร้ความสามารถ หรือคนเสมือนไร้ความสามารถ(๕)ไม่เคยมีประวัติเสื่อมเสียทางจริยธรรม จรรยาบรรณ และการประกอบวิชาชีพ(๖)ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๗)เป็นที่ยอมรับในเรื่องความซื่อสัตย์และความยุติธรรมกรรมการตามข้อ๒ (๖) ต้องเป็นพระภิกษุและมีคุณสมบัติตามที่มหาเถรสมาคมกำหนดข้อ ๔ การสรรหา และการเลือกกรรมการ มีหลักเกณฑ์และวิธีการดังนี้(๑)การสรรหาและการเลือกกรรมการที่เป็นผู้แทนองค์กรเอกชน ผู้แทนองค์กรปกครองส่วนท้องถิ่น และผู้แทนองค์กรวิชาชีพ ให้องค์กรเอกชนซึ่งมีวัตถุประสงค์เพื่อปฏิบัติกิจกรรมที่เป็นประโยชน์ทางการศึกษาโดยดำเนินงานอย่างต่อเนื่องเป็นระยะเวลาไม่น้อยกว่าสองปีสภาขององค์กรปกครองส่วนท้องถิ่นที่จัดการศึกษาโดยมีโรงเรียนในสังกัดและองค์กรวิชาชีพแต่ละแห่ง เสนอชื่อผู้ที่เห็นสมควรเป็นกรรมการซึ่งมีคุณสมบัติตามข้อ๓ แห่งละหนึ่งคน จากนั้นให้ผู้ได้รับการเสนอชื่อเลือกกันเองให้เหลือจำนวนตามข้อ๒ (๓) (๔) หรือ (๕)ในการสรรหาและการเลือกให้แต่ละประเภทขององค์กรแยกกันดำเนินการ(๒) การสรรหาและการเลือกกรรมการที่เป็นพระภิกษุซึ่งเป็นผู้แทนคณะสงฆ์ให้กระทำโดยการเสนอชื่อของมหาเถรสมาคมจำนวนสองรูป(๓) การสรรหาและการเลือกกรรมการที่เป็นผู้แทนคณะกรรมการกลางอิสลามแห่งประเทศไทย ให้กระทำโดยการเสนอชื่อของคณะกรรมการกลางอิสลามแห่งประเทศไทยจำนวนหนึ่งคน(๔) การสรรหาและการเลือกกรรมการที่เป็นผู้แทนองค์กรศาสนาอื่นให้กระทำโดยการเสนอชื่อขององค์กรศาสนาคริสต์ จำนวนหนึ่งคนและองค์กรศาสนาพราหมณ์ - ฮินดู กับองค์กรศาสนาซิกข์ร่วมกันเสนอชื่อจำนวนหนึ่งคน(๕) การสรรหาและการเลือกผู้ทรงคุณวุฒิให้ปลัดกระทรวงศึกษาธิการ เลขาธิการคณะกรรมการการศึกษาขั้นพื้นฐาน เลขาธิการคณะกรรมการการอาชีวศึกษาเลขาธิการคณะกรรมการการอุดมศึกษา และเลขาธิการสภาการศึกษาสรรหาผู้ที่มีความรู้ความสามารถ ความเชี่ยวชาญ และประสบการณ์สูงในด้านต่าง ๆตามข้อ ๒ (๙) และมีคุณสมบัติตามข้อ ๓ จำนวนหกสิบคน เสนอรัฐมนตรีว่าการกระทรวงศึกษาธิการเพื่อพิจารณาเลือกให้เหลือจำนวนสามสิบคนเมื่อดำเนินการสรรหาและเลือกตาม(๑) (๒) (๓) (๔) และ (๕) เสร็จสิ้นแล้ว ให้นำรายชื่อผู้ที่ได้รับเลือกเสนอรัฐมนตรีว่าการกระทรวงศึกษาธิการเพื่อพิจารณาเสนอคณะรัฐมนตรีแต่งตั้งเป็นกรรมการข้อ ๕ หลักเกณฑ์ และวิธีการสรรหาและการเลือกกรรมการนอกจากที่กำหนดไว้ในกฎกระทรวงนี้ให้เป็นไปตามประกาศของเลขาธิการสภาการศึกษาข้อ ๖ กรรมการตามข้อ๒ (๓) (๔) (๕) (๖) (๗) (๘) และ (๙) มีวาระการดำรงตำแหน่งคราวละสี่ปี และอาจได้รับแต่งตั้งอีกได้แต่จะดำรงตำแหน่งติดต่อกันเกินสองวาระไม่ได้ข้อ ๗ นอกจากการพ้นจากตำแหน่งตามวาระ กรรมการตามข้อ๒ (๓) (๔) (๕) (๖) (๗) (๘) และ (๙) พ้นจากตำแหน่งเมื่อ(๑)ตาย(๒)ลาออก(๓)คณะรัฐมนตรีให้ออกเพราะมีความประพฤติเสื่อมเสีย บกพร่องต่อหน้าที่ หรือหย่อนความสามารถ(๔)ขาดคุณสมบัติตามข้อ ๓ข้อ ๘ ในกรณีที่กรรมการตามข้อ ๒ (๓) (๔) (๕) (๖) (๗) (๘) หรือ (๙) พ้นจากตำแหน่งก่อนครบวาระให้ดำเนินการสรรหา เลือก และแต่งตั้งกรรมการแทนภายในหกสิบวันนับแต่วันที่กรรมการพ้นจากตำแหน่งเว้นแต่วาระของกรรมการเหลือไม่ถึงหนึ่งร้อยแปดสิบวัน จะไม่ดำเนินการก็ได้ให้ผู้ที่ได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทนในกรณีที่กรรมการตามวรรคหนึ่งพ้นจากตำแหน่งตามวาระให้ดำเนินการสรรหา เลือก และแต่งตั้งกรรมการชุดใหม่ภายในหกสิบวันนับแต่วันที่กรรมการพ้นจากตำแหน่งและให้กรรมการซึ่งพ้นจากตำแหน่งตามวาระอยู่ปฏิบัติหน้าที่ต่อไปจนกว่ากรรมการซึ่งแต่งตั้งใหม่เข้ามารับหน้าที่ข้อ ๙ ในวาระเริ่มแรก ให้ดำเนินการสรรหา เลือกและแต่งตั้งกรรมการตามข้อ ๒ (๓) (๔) (๕) (๖) (๗)(๘) และ (๙) ให้แล้วเสร็จภายในหนึ่งร้อยแปดสิบวันนับแต่วันที่กฎกระทรวงนี้มีผลใช้บังคับให้ไว้ ณวันที่ ๗ กรกฎาคม พ.ศ. ๒๕๔๖ปองพล อดิเรกสารรัฐมนตรีว่าการกระทรวงศึกษาธิการหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๔ วรรคห้า แห่งพระราชบัญญัติระเบียบบริหารราชการกระทรวงศึกษาธิการพ.ศ. ๒๕๔๖ บัญญัติให้จำนวนกรรมการคุณสมบัติ หลักเกณฑ์ และวิธีการสรรหา การเลือกกรรมการวาระการดำรงตำแหน่งและการพ้นจากตำแหน่งของกรรมการในคณะกรรมการสภาการศึกษา เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้พัชรินทร์/สุนันทาแก้ไข๒๒ กันยายน ๒๖๔๖ดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๑๑ กุมภาพันธ์๒๕๕๒ปิติวรรณ/ปรับปรุง๒๘ มกราคม ๒๕๖๒[๑]ราชกิจจานุเบกษา เล่ม ๑๒๐/ตอนที่ ๖๓ ก/หน้า ๓๕/๗ กรกฎาคม ๒๕๔๖